Sanctissimo in Christo patri ac domino [abbati] Cluniacensi et ejusdem ecclesiæ sacro conventui, frater Fulc[o], humilis abbas Monasterii Novi Pictavensis, salutem et in omnibus et per omnia obedientiam et reverentiam tam debitam quam devotam ..... Cum ad sanctam matrem nostram Cluniacensem ecclesiam toto mentis desiderio et cordis affectu ardenter venire desideraremus, impedimentum nobis præbuit infirmitas proprii corporis, videlicet nequissimæ febris inimica rabies; quæ corpus nostrum graviter dilacerans per longum temporis spatium, nocte ac die etiam, vix permittit dicta persecutionis rabies cultui divino exhibere operam, immo nec negotiis ecclesiæ providere. Placeat igitur sanctitati vestræ excusationem nostram tam legitimam et necessariam in hoc casu, si placet, recipere, etc.